ᱠᱟᱛᱟᱨ

ᱯᱟᱹᱪᱷᱤᱢ ᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱒᱐᱑᱗ ᱥᱟᱞ ᱨᱮ ᱠᱟᱛᱟᱨ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱒ᱹ᱖ ᱢᱤᱞᱤᱭᱚᱱ ᱛᱟᱦᱮᱸ ᱠᱟᱱᱟ ᱾ ᱱᱚᱰᱮᱱᱟᱜ ᱥᱚᱨᱠᱟᱨᱤ ᱫᱷᱚᱨᱚᱢ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱱᱟᱜᱟᱢ ᱕᱐,᱐᱐᱐ ᱥᱟᱞ ᱢᱟᱬᱟᱝ ᱠᱷᱚᱱ ᱱᱚᱰᱮ ᱫᱚ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱫᱷᱤᱨᱤ ᱡᱩᱜᱽ ᱠᱷᱚᱱᱟᱜ ᱦᱚᱲ ᱱᱚᱰᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱚᱰᱮ ᱜᱮ ᱢᱮᱥᱚᱯᱚᱴᱟᱢᱤᱭᱟ ᱥᱚᱥᱱᱚᱜ ᱫᱚ ᱞᱟ ᱧᱟᱢ ᱟᱠᱟᱱᱟ ᱾ ᱚᱛᱱᱚ ᱠᱟᱛᱟᱨ ᱨᱮᱭᱟᱜ ᱟᱹᱰᱤ ᱜᱟᱱ ᱥᱚᱢᱟᱱ ᱚᱛ ᱵᱟᱹᱞᱤ ᱛᱮᱜᱮ ᱯᱮᱨᱮᱡ ᱟᱠᱟᱱᱟ ᱾ ᱫᱷᱚᱨᱚᱢ ᱠᱟᱛᱟᱨ ᱨᱮᱭᱟᱜ ᱥᱚᱨᱠᱟᱨᱤ ᱫᱷᱚᱨᱚᱢ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱩᱱᱠᱩ ᱠᱷᱚᱱᱟᱜ ᱕-᱑᱕% ᱦᱤᱲ ᱫᱤ ᱥᱤᱭᱟ ᱤᱥᱞᱟᱢ ᱨᱮᱱ ᱠᱟᱱᱟ ᱠᱚ ᱾ ᱱᱚᱰᱮ ᱢᱮᱱᱟᱜ ᱠᱚ ᱮᱴᱟᱜ ᱫᱷᱚᱨᱚᱢ ᱨᱮᱭᱟᱜ ᱞᱮᱠᱷᱟ ᱫᱚ ᱖᱗ᱹ᱗% ᱢᱩᱥᱞᱤᱢ, ᱑᱓ᱹ᱘ ᱠᱨᱤᱥᱛᱟᱱ, ᱒᱓ᱹ᱘% ᱦᱤᱱᱫᱩ, ᱓ᱹ᱑% ᱵᱩᱫᱷᱤᱥᱴ ᱾ ᱮᱴᱟᱜ ᱫᱷᱚᱨᱚᱢ ᱟᱨ ᱵᱟᱝ ᱫᱷᱚᱨᱚᱢ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱑ᱹ᱖% ᱠᱟᱱᱟ ᱾ ᱱᱚᱰᱮ ᱢᱮᱱᱟᱜ ᱠᱚ ᱤᱥᱟᱹᱭ ᱫᱷᱚᱨᱚᱢ ᱦᱚᱲ ᱫᱚ ᱵᱤᱫᱮᱥ ᱨᱮᱱ ᱠᱟᱱᱟ ᱠᱚ ᱾ ᱒᱐᱐᱘ ᱥᱟᱞ ᱠᱷᱚᱱᱟᱜ ᱥᱚᱨᱠᱟᱨ ᱫᱟᱱᱟᱜ ᱡᱟᱜᱟ ᱨᱮ ᱠᱷᱨᱤᱥᱛᱟᱱ ᱠᱚ ᱪᱚᱨᱪ ᱵᱮᱱᱟᱣ ᱨᱮᱭᱟᱜ ᱫᱟᱣ ᱠᱚ ᱧᱟᱢ ᱟᱠᱟᱜ-ᱟ ᱾ ᱦᱟᱹᱱᱟᱹᱴᱤᱧ ᱒᱐᱑᱔ ᱥᱟᱞ ᱦᱟᱹᱵᱤᱡ ᱛᱮ ᱠᱟᱛᱟᱨ ᱫᱚ ᱤᱨᱟᱹᱞ (᱘) ᱜᱚᱴᱟᱝ ᱢᱩᱱᱤᱥᱯᱟᱞᱴᱤ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱯᱟᱹᱨᱥᱤ ᱱᱚᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱟᱨᱚᱵᱤᱠ ᱠᱟᱱᱟ ᱾ ᱤᱸᱝᱞᱤᱥ ᱫᱚ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟ ᱛᱮ ᱜᱚᱴᱟ ᱜᱮᱠᱚ ᱵᱮᱵᱷᱟᱨᱟ ᱾ ᱱᱚᱰᱮ ᱮᱴᱟᱜ ᱯᱟᱹᱨᱥᱤ ᱛᱮ ᱨᱚᱲ ᱠᱟᱱ ᱦᱚᱲ ᱦᱚᱸ ᱢᱮᱱᱟᱜ ᱠᱚᱜᱮᱭᱟ ᱾ ᱚᱱᱟ ᱠᱚᱫᱚ - ᱯᱟᱨᱥᱤᱭᱟᱱ, ᱵᱮᱞᱩᱪᱤ, ᱦᱤᱱᱫᱤ ᱢᱟᱞᱚᱭᱟᱞᱚᱢ ᱩᱨᱫᱩ ᱠᱚᱱᱱᱚᱰᱚ ᱛᱟᱢᱤᱞ ᱛᱮᱞᱩᱜᱩ ᱱᱮᱯᱟᱞᱤ ᱵᱮᱝᱜᱚᱞᱤ ᱮᱢᱟᱱ ᱾ ᱥᱮᱪᱮᱫ ᱠᱟᱛᱟᱨ ᱨᱮᱫᱚ K-᱑᱒ ᱥᱮᱪᱮᱫ ᱵᱮᱵᱚᱥᱛᱟ ᱢᱮᱱᱟᱜ-ᱟ ᱾ ᱱᱚᱰᱮᱱ ᱠᱚ ᱵᱟᱝ ᱚᱞ ᱯᱟᱲᱦᱟᱣ ᱦᱚᱲ ᱨᱮᱭᱟᱜ ᱞᱮᱠᱷᱟ ᱫᱚ ᱠᱚᱲᱟ ᱓ᱹ᱑% ᱟᱨ ᱠᱩᱲᱤ ᱔ᱹ᱒% ᱾ ᱱᱚᱶᱟ ᱫᱚ ᱒᱐᱑᱒ ᱥᱟᱞ ᱨᱮᱭᱟᱜ ᱞᱮᱠᱷᱟ ᱠᱟᱱᱟ ᱾ ᱟᱨᱚᱵᱽ ᱫᱤᱥᱚᱢ ᱨᱮᱫᱚ ᱱᱚᱣᱟ ᱜᱮ ᱡᱚᱛᱚ ᱠᱷᱚᱱ ᱠᱚᱢᱟ ᱾ ᱑᱙᱗᱓ ᱥᱟᱞ ᱨᱮ ᱵᱮᱱᱟᱣ ᱟᱠᱟᱱ ᱠᱟᱛᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱱᱚᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱢᱟᱨᱮ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱠᱟᱹᱣᱰᱤ ᱟᱹᱨᱤ ᱥᱩᱱᱩᱢ ᱠᱷᱟᱫᱟᱱ ᱧᱟᱢᱚᱜ ᱢᱟᱬᱟᱝ ᱨᱮᱫᱚ ᱱᱚᱰᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱦᱟᱹᱠᱩ ᱥᱟᱵ ᱟᱨ ᱢᱩᱠᱛᱟ ᱥᱮᱱᱫᱽᱨᱟ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱘᱙᱒ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱢᱤᱫ ᱨᱤᱯᱚᱨᱴ ᱚᱝᱥᱟᱨ ᱢᱩᱠᱛᱟ ᱥᱮᱱᱫᱽᱨᱟ ᱛᱮ ᱑᱘᱙᱒ ᱥᱟᱞ ᱨᱮᱫᱚ ᱠᱟᱛᱟᱨ ᱫᱤᱥᱚᱢ ᱒,᱔᱕᱐,᱐᱐᱐ ᱠᱨᱟᱱ ᱮ ᱟᱨᱡᱟᱣ ᱞᱮᱜ--ᱟ ᱾ ᱑᱙᱒᱐ ᱟᱨ ᱑᱙᱓᱐ ᱥᱟᱞ ᱨᱮ ᱡᱟᱯᱟᱱ ᱢᱩᱠᱛᱟ ᱵᱮᱯᱟᱨ ᱮ ᱮᱦᱚᱵ ᱠᱮᱫ ᱠᱷᱟᱱ ᱠᱟᱛᱟᱨ ᱨᱮᱭᱟᱜ ᱢᱩᱠᱛᱟ ᱵᱮᱯᱟᱨ ᱫᱚ ᱵᱟᱭ ᱪᱟᱹᱞᱩ ᱞᱮᱱᱟ ᱾ ᱥᱩᱱᱩᱢ ᱫᱚ ᱱᱚᱰᱮ ᱑᱙᱔᱐ ᱥᱟᱞ ᱨᱮ ᱯᱟᱱᱛᱮ ᱧᱟᱢ ᱞᱮᱱᱟ ᱾ ᱚᱱᱟ ᱛᱮ ᱠᱟᱛᱟᱨ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱟᱨᱦᱚᱸ ᱵᱮᱨᱮᱫ ᱨᱩᱣᱟᱹᱲ ᱮᱱᱟ ᱾ ᱯᱷᱮᱰᱟᱛ https://or.wikipedia.org/wiki/%E0%AC%95%E0%AC%A4%E0%AC%B0 ᱵᱟᱦᱨᱮ ᱡᱚᱱᱚᱲ Amiri Diwan official government website "Qatar". The World Factbook. Central Intelligence Agency. ᱠᱟᱛᱟᱨ web resources provided by GovPubs at the University of Colorado Boulder Libraries ᱠᱟᱛᱟᱨ at Curlie Qatar from the BBC News ᱠᱟᱛᱟᱨ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ Wikimedia Atlas of Qatar Key Development Forecasts for Qatar from International Futures Legal Portal Archived ᱒᱐᱑᱒-᱑᱒-᱐᱔ at the Wayback Machine. Of the state of Qatar by the ministry of justice. Covering legislations, other legal information, official gazette. ᱥᱟᱹᱠᱷᱭᱟᱹᱛ